Taal Naam: Kihungana
GRN Taal Nommer: 1532
Ander Inligting: Understand Kitu., Kimb., King.; Roman Catholic & Protestant. Ons Belydenis, Missie en Visie – EG Kerk Pretoria Oos
+27(12) 999 3005
Ons Visie vir die volgende vyf jaar:
Almal dissipels en dissipels na almal
Ons Missie vir die volgende vyf jaar.
Deur die voorbeeld en opdrag van Jesus uit te voer om van die mense wat die Here na ons stuur, dissipels te maak. Ons wil dit doen deur hulle te leer en te onderrig aangaande intimiteit met God, leierskap en om ook self te reproduseer.
Die mens is van nature in ‘n vervalle toestand. Sy totale verdorwenheid en onvermoë tot geestelike deugde maak Wedergeboorte noodsaaklik om die Koninkryk van God te kan beërwe.
‘n Persoon moet deur belydenis en bekering van sonde Jesus Christus bewustelik aanneem as sy persoonlike Saligmaker en Verlosser, waar God die werk van Wedergeboorte in die hart van die mens doen, sodat hy hemel toe kan gaan. Wedergeboorte is dus ‘n daad wat God doen op grond van die Versoeningsbloed van Christus, wat die mens bewustelik in hierdie lewe ondervind en waardeur hy sekerheid van saligheid ontvang.
Die Vervulling met die Heilige Gees vir die kind van die God is noodsaaklik. Dit stel hom instaat om heilig en oorwinnend te lewe asook om vir God te getuig en siele vir Christus te wen – d.i. die ampsbediening van die gelowige.
Christus se groot sendingopdrag aan sy Kerk, “Gaan die hele wêreld in en verkondig die evangelie aan die ganse mensdom”, moet gehoorsaam word deur plaaslike en wêreldwye evangelisasie.
Die persoonlike Wederkoms van Jesus Christus voor die duisendjarige Vrederyk word bely. (Die Wederkoms van Christus geskied in twee fases. By die eerste fase, wat net tot in die lug sal wees, kom Jesus sy kinders wegneem. By die tweede fase kom Hy tot op die aarde om hier saam met sy heiliges te regeer). Hierdie beskouing van die Wederkoms staan bekend as Chiliasme.
Die Kerk bely die opstanding van die verlostes tot die ewige lewe en vreugde in die hemel en die opstanding van die verlorenes tot die ewige straf – die poel van vuur.
© Copyright 2017 EG Kerk Pretoria Oos.	Lawyer Landing Page by Rara Theme. Powered by WordPress.